|  |  |
| --- | --- |
|  |  |
| KunnskapsdepartementetPostboks 8119 Dep0032 Oslo |    |

Søknad om forlengelse av unntak fra reglement for økonomistyring i staten for bruk av kontantkort - UiA

Vi viser til Kunnskapsdepartementets (KD) søknad av 21. august 2023 på vegne av Universitetet i Agder (UiA). Det søkes om videreføring av unntak fra bestemmelsene om økonomistyring i staten (bestemmelsene) punkt 3.7.1 jf. brev fra DFØ av 8. oktober 2018. Unntaket gjelder til og med 31.12.2023.

DFØ har vurdert søknaden og innvilger UiA unntak fra bestemmelsene punkt 3.7.1

frem til 31.12.2028, under de forutsetninger som er omtalt nedenfor.

**Begrunnelse for søknaden**

KD viser i søknaden til at UiA fortsatt har behov for å benytte kontantkort for utbetalinger til utenlandske studenter og utenlandske ansatte før de får tildelt D-nummer og kan opprette norsk bankkonto.

**DFØs vurdering av søknaden**

DFØ vurderer det slik at UiA har et behov for å benytte rammeavtalen for kontantkort for å kunne gjennomføre utbetalinger til utenlandske studenter og utenlandske ansatte før de får tildelt D-nummer og dermed kan opprette norsk bankkonto.

Rammeavtalen for kontantkort, inngått med DNB Bank ASA 1. mars 2022, skal kunne benyttes av statlige virksomheter for denne type utbetalinger. For å kunne benytte seg av rammeavtalen må UIA få unntak fra bestemmelsene punkt 3.7.1 hvor det står: «Virksomhetens betalingsformidling i form av inn- og utbetalinger skal skje gjennom statens konsernkontoordning, slik at alle statlige likvider daglig samles i Norges Bank».

**Konklusjon – unntakssøknaden innvilges**

DFØ har vurdert søknaden om unntak med hjemmel i reglement for økonomistyring i staten § 3 første ledd. DFØ er delegert myndighet til å fastsette unntak i instruks fra Finansdepartementet.

DFØ innvilger videreføring av unntak fra bestemmelsene punkt 3.7.1, slik at UiA i tråd med søknaden fra KD kan etablere en kontantkortordning for utenlandske studenter og utenlandske ansatte før de får tildelt D-nummer og kan opprette norsk bankkonto.

Unntaket fra bestemmelsene gjelder så lenge det er behov for å benytte kontantkortordningen, men ikke utover 31. desember 2028.

Vi har for øvrig merket oss at UiA vil følge rutiner i samsvar med DFØs veiledningsnotat for bruk av kontantkort i staten.

Vennlig hilsen

Thuan Tande-Pham

avdelingsdirektør

Cecilie Bugge-Asperheim

fungerende seksjonssjef

Kopi til: Riksrevisjonen

*Brevet er elektronisk godkjent og sendes uten underskrift*